Kabupaten Acèh Rayek
Acèh Rayek nakeuh saboh kabupatèn nyang na di Acèh. Nang nanggroë Acèh Rayek nakeuh Janthoë nyang wilayahjih toë that di yup gunong Seulawah Agam. Awayjih nang nanggroëjih nakeuh Banda Acèh, watèë geupeusah Banda Acèh jeuët keu nang nanggroë propinsi, nang nanggroë Acèh Rayek geupinah u Jantho trôk 'an jinoë.
Gampông-gampông nyang le masyarakatjih nakeuh gampông-gampông nyang toë deungön jalan rayek miseuë jalan Banda Acèh – Midan di utara ngön Banda Acèh – Meulabôh di seulatan.
Gampông-gampông nyang toë ngön jalan Banda Acèh - Midan miseuëjih: Lam Barô Kaphé, Lubôk, Aneuk Galông, Sibrèh, Sama Hani, Lam Pakuëk, Mon Tasiëk, Indra Puri, Seulimeum ngön Sarèë. Gampông nyang toë ngön jalan Banda Acèh – Meulabôh miseuëjih Lam Lom, Lam Pisang, Keudè Biëng, Lhôk Nga, Lam Pu'uk, Leupuëng ngön Lhông. Nibak nyan, na cit gampông-gampông la'én nyang na di Acèh Rayek lagèë Tungkôp, Lam Barô Angan, Cot Keu'euëng, Kajhu, Kruëng Raya, Lam Bada, Ujông Batèë, Lam Jamèë, Peukan Bada, Kruëng Barôna Jaya ngön nyang la'én lom.
[andam] Pariwisata
[andam] Wisata alam
Wilayah nyang alam jih lagak leupah le di Acèh Rayek. Teumpat-teumpat ngon alam nyang lagak nakeuh lagèë di yub nyoë:
- Gunong Seulawah Agam
- Gunong Paroë
- Panté Lho'nga
- Panté Lam Pu'uk
- Panté Ujong Batèë
- Panté Lhok Mata Ië
- Panté Lhok Mè
- Ië Seu'uëm
- Ië teureujôn Suhôm di Lhôöng
- Ië teureujôn Kuta Malaka
- Ië teureujôn Peukan Biluy
- Waduk Keuliling di Kuta Cot Glië
[andam] Wisata budaya
Le that teumpat meuseujarah di Acèh Rayek, lagèë di barôh nyoë:
- Musium Cut Nyak Dhiën dilèë nakeuh rumoh aseuli Cut Nyak Dhiën. Jinoë meuasoë dabeuh Acèh meuseujarah nyang geupeulara le peumeurintah Kabupaten Acèh Rayek. Cit pondasi rumoh nyoë nyang mantöng aseuli, rumoh nyang aseuli ka geutôt le Beulanda. Jadi rumoh nyang na jinoë cit rèplika mantöng.[1]
- Meuseujid Indra Puri geudong di 25 km seulatan arah u Midan. Sigohlom Islam tamöng u Indra Puri, meuseujid nyoë nakeuh saboh kuil hindu. Leuh bandum masyarakat Indra Puri tamöng Islam, kuil geu'ubah jeuët keu meuseujid. Luwah area meuseujid nakeuh 33.875 m², ngon manyang tanoh 4,8 mètè di ateuh muka la'ôt. Toë meuseujid ngon Kruëng Acèh kira-kira ubé 150 mètè.[1]
- Kuta Indra Patra nakeuh ubé ± 19 km nibak Banda Aceh arah u Kruëng Raya, toë ngon Panté Ujông Batèë. Bak riwayat jameun, kuta geupeudong bak masa pra Islam di Acèh, nyang nakeuh masa keurajeun Hindu, Keurajeun Indra Patra. Na cit riwayat nyang geukheun kuta geupeudong bak masa Keurajeun Acèh Darussalam lam useuha meutheun nibak Portugéh. Kuta nyoë rayek that manfaatjih yôh jameun Sultan Iskandar Muda nyang aseuka la'ôtgeuh, bak watèë nyan, geupimpén lé Laksamana Malahayati.[1]
- Makam Laksamana Malahayati meuji'ôh 32 km nibak Banda Acèh. Gobnyan nakeuh laksamana inong phôn nyang mat aseuka la'ôt bak masa Sultan Iskandar Muda.[1]
- Maktab Tanoh Abèë na di gampông Tanoh Abèë, di barôh Gunong Seulawah. Maktab nyoë na lam kompleks Dayah Tanoh Abèë nyang geupeudong lé keluarga Fairus nyang masa jayageuh 'oh geumat lé Syekh Abdul Wahab nyang geuturi ngon nan Teungku Chik Tanoh Abèë. Gobnyan wafeut bak 1894, ngon makam di Tanoh Abèë. Naskah (manuskrip) Dayah Tanoh Abèë mulai geupeusapat di masa Syekh Abdul Rahim, tu nibak Syekh Abdul Wahab. Naskah keuneuleuh geutuléh oh masa Syekh Muhammad Sa’id, aneuk di Syekh Abdul Wahab nyang wafeut bak 1901 di Banda Acèh, lam béncara Beulanda.[1]
[andam] Bumoë
[andam] Ceuë Nanggroë
Koordinat Acèh Rayek di bumoë nakeuh 5°22′U 95°32′T
Na cit pulo-pulo di Acèh Rayek nyang rôh lam wilayah pulo Acèh lagèë pulo Peunasoë ngon pulo Breuëh. Kruëng nyang paléng rayek nakeuh Kruëng Acèh, gunong nyang na nakeuh gunong Seulawah Agam (meuapuy), Seulawah Inong, Paroë, Kulu ngon Batèë Meucica. Uteuën nyang paléng luwah nakeuh Uteuën Ulu Masén nyang meusambông ngön Acèh Jaya ngön Pidie. Haba ureuëng tuha, bak uteuën nyoëkeuh mantöng na Sukèë Bante Seumileuk.
[andam] Hai Peumeurintah
Di Kabupaten Acèh Rayek na 23 keucamatan, na saboh nyang wilayahjih meupulo nakeuh Pulo Acèh. Bandum gampông di Acèh Rayek meubileuëng 599 gampông. Keulurahan na 5 boh.
[andam] Peunajôh Khaih
Acèh Rayek le peunajôh khaih nyang ka geuturi lé masyarakat lagèë:
- Boh puni aram
- Sië Reubôh
- Sië Tu'om
- Gulè Manok Acèh Rayek
- Gulè Biëng Acèh Rayek
- Eungkôt Paya
- Manok Crôh ôn teumuruy ngön seukèë (ayam tangkap lawét nyoë)
- La'én-la'én
[andam] Gamba
-
Meuseujid Indra Puri yôh masa Beulanda
-
-
Irigasi blang di Seulimeum
-
La'ôt jeureunèh di Acèh Rayek
-
-
-
ace_Latn ace_Latn ace_Latn ace_Latn war_Latn min_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn bjn_Latn ban_Latn ace_Latn ace_Latn ace_Latn ace_Latn ace_Latn ace_Latn war_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn lug_Latn unk ace_Latn unk unk ace_Latn unk ace_Latn unk unk unk